open-index/open-wikipedia-markdown huggingface dataset:
Onondagan piirikunta

**Onondagan piirikunta** () on Yhdysvaltojen New Yorkin osavaltiossa sijaitseva piirikunta. Sen väkiluku oli 461&nbsp;809 vuonna 2018 ja sen pinta-ala on 2&nbsp;088 neliökilometriä. Piirikunnan hallintokeskus Syracuse on myös sen suurin kaupunki.

Piirikunta perustettiin vuonna 1796 ja se on saanut nimensä Onondagan intiaanikansalta.

## Väestö
Piirikunnan asukkaista 76,5 prosenttia on valkoisia, 11 prosenttia mustia ja 4,88 prosenttia latinalaisamerikkalaisia. 96,5 prosenttia asukkaista on Yhdysvaltain kansalaisia. Piirikunnan väestön keski-ikä on 39 vuotta.

## Kuvia piirikunnasta

Tiedosto:Syracusecountycourthouse3.JPG|Piirikunnan oikeustalo.
Tiedosto:Syracuse NY.jpg|Syracuse.


## Lähteet
### Viitteet

## Aiheesta muualla
Viherneidonkieli

**Viherneidonkieli** (*Echium virescens*) on neidonkielien sukuun kuuluva lemmikkikasvien heimon kasvilaji. Viherneidonkieli on yleinen Teneriffalla, jossa kasvaa endeemisenä.

## Kuvaus
Viherneidonkieli on suureksi pensaaksi kasvava, tiheästi haarova laji. Sen korkeus saattaa olla suurimmillaan 2–3 metriä. Lehdet ovat kapeat ja suikeita. Lehtilaidat ovat ehyitä.

## Kukat ja hedelmä
Viherneidonkielen kukinto on noin 30 senttimetriä pitkä. Kukat ovat väriltään vaaleanpunaisesta violetinpunaiseen. Viherneidonkieli tekee useita kukintoja samaan kasviin vuosittain. Kukkimisen jälkeen kukinnon väri muuttuu vihreäksi. Tuoksuvissa kukissa on paljon mettä.

## Kasvupaikat ja levinneisyys
Viherneidonkieli kasvaa Kanariansaarilla vain Teneriffalla, jossa se on endeeminen laji. Sen kasvualueet ovat 500–2&nbsp;000 metrin korkeudessa. Se viihtyy laurisilvametsissä ja korkealla kasvavissa mäntymetsissä. Se viihtyy myös paahteisilla ja kuivilla etelärinteillä.

## Lähteet
* 

### Viitteet

## Aiheesta muualla

* 
* 
*
Haudanhaamu

**Haudanhaamut** () ovat kirjailija J. R. R. Tolkienin luomia kuvitteellisia olentoja. Ne esiintyvät fantasiakirjassa *[[Taru sormusten herrasta]]*. Haudanhaamut ovat pahoja henkiolentoja, jotka palvelevat Mustaa Ruhtinasta Sauronia.

Angmarin Noitakuningas lähetti haudanhaamut Hautakeroille Sauronin käskystä vuonna 1636 kolmatta aikaa. *Taru sormusten herrasta* -kirjan kahdeksannessa luvussa hobitit Frodo Reppuli, Samvais Gamgi, Meriadoc Rankkibuk ja Peregrin Tuk eksyvät Hautakeroille matkalla Briihin ja joutuvat haudanhaamun vangeiksi. Tom Bombadil kuitenkin saapuu paikalle ajoissa ja häätää haudanhaamun pois vapauttaen hobitit.

Haudanhaamut eivät esiinny Peter Jacksonin ohjaamassa *[[Taru sormusten herrasta]]* -elokuvatrilogiassa.

## Lähteet
Dore-l’Église

**Dore-l’Église** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 20 kilometriä Ambertin kaupungista etelään.

Kunnan nähtävyys on 1100-luvulla rakennettu romaaninen Saint-Blaisen kirkko. Sitä paranneltiin 1300-luvulla. Erityisesti kirkon portaali on näyttävä.

## Lähteet

## Aiheesta muualla
Lynn Turner

**Julia Lynn Womack Turner** (13. heinäkuuta 1968 Marietta, Georgia, Yhdysvallat – 30. elokuuta 2010 Atlanta, Georgia, Yhdysvallat) oli yhdysvaltalainen murhaaja. 

## Elämänvaiheet
Helen Womack ja hänen aviomiehensä adoptoivat Turnerin, kun tämä oli pikkulapsi. Kun Turner oli viiden ikäinen, Helen erosi miehestään ja kasvatti Lynnin yksin siihen saakka kunnes meni uusiin naimisiin. Murrosiässä Lynn Turnerilla oli huumeongelmia, ja hän joutui hoitoon huumeklinikalle Atlantaan. Kun Turner oli 20-vuotias, hän meni töihin hätäkeskuspäivystäjäksi.
### Glenn Turner
Turner tapasi Glenn Turnerin poliisien tanssiaisissa vuonna 1991. Lynn alkoi ostella Glennille hienoja lahjoja, vaikka heillä ei ollut muuta yhteistä kuin innostus ralliurheiluun. Vuoden 1992 jouluna Glenn antoi Lynnille kihlasormuksen, ja pian sen jälkeen he muuttivat yhteen. Glenn ja Lynn Turner menivät naimisiin elokuussa 1993. Heidän suhteensa alkoi kuitenkin rapistua jo ensimmäisen kuukauden kuluessa, kun Glenn oli tilannut heille väärän risteilyn. Lynn alkoi kohdella Glennia muutenkin tylysti. Kun avioliitto oli vanhentunut vuosi ja seitsemän kuukautta, Glenn alkoi yhtäkkiä kärsiä oksentelusta ja ripulista. Hän meni hoitoon Kennestonen sairaalaan, jossa hänen vointinsa parani ja hänet kotiutettiin Mariettaan. Seuraavana aamuna Lynn tarjosi Glennille Jell-O-hyytelöä. Sitten Lynn meni asioille, ja palattuaan hän löysi Glennin kuolleen ruumiin.
### Randy Thompson
Lynn Turner oli alkanut seurustella Forsythin piirikunnan apulaisšeriffi Randy Thompsonin kanssa vuosi sen jälkeen, kun oli nainut Glennin. Turner osteli Thompsonillekin ylellisiä lahjoja ja vei hänet risteilylle. Tammikuussa 1996 heille syntyi tytär, Amber. Toinen lapsi oli Blake-niminen poika. Thompson antoi Turnerille kihlasormuksen, mutta tämä ei suostunut laittamaan sitä sormeensa. Vuonna 1998 Thompson korotti henkivakuutuksensa summaa sadasta tuhannesta dollarista kahteen sataan tuhanteen Lynnin pyynnöstä. Heidän suhteensa alkoi rakoilla, ja Turner väitti Thompsonin lyöneen häntä nyrkillä. Turner sai oikeuden päätöksestä 400 dollarin korvaukset. Thompson ilmeisesti murtui, ja otti kahdesti lääkeyliannostuksen. Vuonna 1999 hän muuttikin pois Turnerin luota. 19. tammikuuta 2001 Lynn ja Randy kokoontuivat sopiakseen järjestelyistä lastensa kanssa. Kolmen päivän päästä Randy Thompson kuoli. Lynn oli tarjonnut hänelle kuolemaansa edeltäneinä päivinä Jell-O-hyytelöä.
### Tuomio ja kuolema
Sekä Randy Thompson että Glenn Turner olivat molemmat kuolleet sohvalle huopaan käärittyinä. Thompsonin ruumiista löytyi avauksessa kalsiumoksalaattikiteitä, mikä viittasi etyleeniglykolimyrkytykseen. Turner pidätettiin 1. marraskuuta 2002, ja maaliskuussa 2007 tuomaristo langetti hänelle elinkautisen vankeuden ilman pääsyä ehdonalaiseen. Turner löydettiin 30. elokuuta 2010 sellistään tiedottomana. Häntä yritettiin elvyttää, mutta hän kuoli 40 minuutissa.

## Lähteet
Arlanc

**Arlanc** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 16 kilometriä Ambertin kaupungista etelään.

Kunnan nähtävyys on 1600-luvulla valmistunut linna *Château de Mons*. Rakennus on saanut vaikutteita italialaisesta renessanssista. Linnaan ja sen taidekokoelmiin on mahdollista tutustua. Vierailijat opastetaan samalla aikamatkalle Ranskan historiaan.

## Lähteet

## Aiheesta muualla
St. Lawrencen piirikunta

** St. Lawrencen piirikunta** () on Yhdysvaltojen New Yorkin osavaltiossa sijaitseva piirikunta. Sen väkiluku oli 108&nbsp;047 vuonna 2018 ja sen pinta-ala on 7&nbsp;306 neliökilometriä. Piirikunnan hallintokeskus on Cantonin kylä (*village*).

Piirikunta perustettiin vuonna 1802 ja se on saanut nimensä Saint Lawrence -joelta.

## Asukkaat
Piirikunnan asukkaista 92,1 prosenttia on valkoisia, 2,28 prosenttia latinalaisamerikkalaisia ja 2,23 prosenttia mustia. 8,14 prosenttia puhuu myös muita kieliä kuin englantia. 97,8 prosenttia asukkaista on Yhdysvaltain kansalaisia. Piirikunnan väestön keski-ikä on 38 vuotta.

## Kuvia piirikunnasta

Tiedosto:Ogdensburg NY.JPG|Ogdensburgin kaupunki.
Tiedosto:Bog River Flow from Low's Ridge, St Lawrence County, NY.jpg|Bog River.


## Lähteet
### Viitteet

## Aiheesta muualla
Amit Shah

**Amit Shah** (22. lokakuuta 1964) on intialainen poliitikko, joka on toiminut maansa sisäministerinä vuodesta 2019. Hän toimi myös Intian kansanpuolueen puheenjohtajana vuosina 2014–2020. Shahia pidetään puolueen päästrategina ja vuosien 2014 sekä 2019 parlamenttivaalivoittojen uskotaan olleen hänen ansiotaan. Shah on toiminut ennen valtakunnanpolitiikkaa Gujaratin osavaltion lainsäätäjänä, jossa hänestä tuli osavaltion sisäministeri. Vuonna 2010 Shah erosi Gujaratin sisäministerin tehtävistä, kun häntä syytettiin terroristeiksi väitettyjen muslimien teloittamisesta.

Shahia on useissa medioissa luonnehdittu pääministeri Narendra Modin lähimmäksi mieheksi ja potentiaaliseksi seuraajaksi.

## Lähteet

## Aiheesta muualla

* Intian parlamentin alahuoneen profiili
* Amit Shahin verkkosivut
Apinac

**Apinac** on kunta Keski-Ranskassa Loiren departementissa Auvergne-Rhône-Alpesin alueella. Se sijaitsee noin 40 kilometriä Saint-Étiennestä länteen.

1800-luvulla valmistuneessa Saint-Jean-Baptisten -kirkossa on kymmenen upeaa lasimaalausta.


Tiedosto:Apinac_Eglise.JPG|Saint-Jean-Baptisten kirkko
Tiedosto:Apinac_vitrail_1_de_10.JPG|Yksi kirkon kymmenestä lasimaalauksesta


## Tunnettuja kuntalaisia
* Pierre Gagnaire (s. 1950), palkittu keittiömestari

## Lähteet

## Aiheesta muualla
Samsung Galaxy S10

**Samsung Galaxy S10** on korealaisen Samsung Electronicsin 20. helmikuuta 2019 julkistama ja 8. maaliskuuta 2019 julkaisema älypuhelin. Siitä julkaistiin kalliimpi Samsung Galaxy S10+, edullisempi Samsung Galaxy S10e ja 5G-verkkoja tukeva Samsung Galaxy S10 5G.

Samsung Galaxy S10:ssä on kahdeksanydinprosessori ja 6,1 tuuman näyttö. Tallennustilaa on valittavana 128 tai 512 gigatavua. Keskusmuistia on kahdeksan gigatavua. Tallennustila on laajennettavissa enintään 512 gigatavun microSD-kortilla. Puhelimessa on kolme takakameraa. Pääkameran tarkkuus on 12 megapikseliä, telekameran 12 megapikseliä ja ultralaajakulmakameran 16 megapikseliä. Telekamerassa on kaksinkertainen optinen zoom. Etukameran tarkkuus on 10 megapikseliä. Puhelimessa on 3&nbsp;400 milliampeeritunnin akku, joka tukee 15 watin pikalatausta ja langatonta latausta. Käyttöjärjestelmänä on Android 9.0 "Pie", joka on päivitettävissä Android 11 -versioon. Lisäksi puhelimessa on näytönalainen sormenjälkitunnistin. Puhelin on vedenkestävä, ja sen IP-luokitus on 68.

## Lähteet

## Aiheesta muualla
* Virallinen sivusto
Samsung Galaxy Note8

**Samsung Galaxy Note8** on korealaisen Samsung Electronicsin elokuussa 2017 esittelemä ja syyskuussa julkaisema älypuhelin. Sen mukana tulee S Pen -kynä.

Samsung Galaxy Note8:ssa on kahdeksanydinprosessori ja 6,3 tuuman näyttö. Tallennustilaa on valittavana 64, 128 tai 256 gigatavua. Keskusmuistia on kuusi gigatavua. Tallennustila on laajennettavissa enintään 256 gigatavun microSD-kortilla. Galaxy Note8 on Samsungin ensimmäinen puhelin, jossa on kaksi takakameraa. Niistä toinen on telekamera. Molempien kameroiden tarkkuus on 12 megapikseliä, ja telekamerassa on kaksinkertainen optinen zoom. Etukameran tarkkuus on kahdeksan megapikseliä. Akun kapasiteetti on 3&nbsp;300 milliampeerituntia, ja se tukee 15 watin pikalatausta ja langatonta latausta. Puhelin on pölyn- ja vedenkestävä, ja sen IP-luokitus on 68. Lisäksi puhelimessa on sormenjälkitunnistin.

Puhelin julkaistiin Android 7.1.1 Nougat -käyttöjärjestelmällä, jonka päällä oli Samsung Experience -käyttöliittymä. Keväällä 2018 puhelin sai päivityksen Android 8.0 Oreo -versioon ja talvella 2019 Android 9.0 Pie -versioon. Android 9.0 -päivityksen yhteydessä puhelin sai One UI -käyttöliittymän.

## Lähteet

## Aiheesta muualla
* Virallinen sivusto
Samsung Galaxy Note9

**Samsung Galaxy Note9** on korealaisen Samsung Electronicsin 9. elokuuta 2018 esittelemä ja 24. elokuuta 2018 julkaisema älypuhelin. Sen mukana tulee S Pen -kynä, joka mahdollistaa puhelimen kauko-ohjaamisen.

Puhelimessa on kahdeksanydinprosessori ja 6,4 tuuman näyttö. Tallennustilaa on valittavana 128 tai 512 gigatavua ja keskusmuistia kuusi tai kahdeksan gigatavua. Tallennustila on laajennettavissa microSD-kortilla. Puhelimessa on kaksi takakameraa, joista toinen on telekamera, jossa on kaksinkertainen optinen zoom. Molempien kameroiden tarkkuus on 12 megapikseliä. Etukameran tarkkuus on kahdeksan megapikseliä. Akun kapasiteetti on 4&nbsp;000 milliampeerituntia, ja se tukee 15 watin pikalatausta ja langatonta latausta. Puhelin on pölyn- ja vedenkestävä, ja sen IP-luokitus on 68.

Puhelin julkaistiin Android 8.1 "Oreo" -käyttöjärjestelmällä, jonka päällä oli Samsung Experience -käyttöliittymä. Tammikuussa 2019 puhelimeen julkaistiin Android 9.0 "Pie" -päivitys, jonka mukana Samsung toi laitteeseen One UI -käyttöliittymän. Tammikuussa 2020 puhelimeen julkaistiin Android 10 -päivitys.

## Lähteet

## Aiheesta muualla
* Virallinen sivusto
Syyssinililja

**Syyssinililja** eli **syyslumotähti** (*Prospero autumnale*, syn. *Scilla autumnalis*) on parsakasvien heimoon kuuluva monivuotinen sipulikasvi. Laji luokitellaan joko lumotähtien (*Prospero*) tai kevättähtien (*Scilla*) sukuun. Syyssinililja kasvaa luonnonvaraisena Britanniassa ja Välimeren ympäristössä Turkissa ja Ukrainassa asti.

## Kuvaus
### Varret ja lehdet
Syyssinililja kasvaa noin 20–25 senttimetriä korkeaksi. Se kasvattaa kukkavarren ennen lehtiä ja ne tulevat yleensä kukinnan lopulla tai sen jälkeen. Kukkavarsi on vankka ja yleensä tummenee yläosastaan punertavanruskeaksi.

### Kukat ja hedelmä
Syyssinililja kukkii nimensä mukaisesti syksyllä. Sen kukinto on harsu terttu. Syyssinililjan kukat ovat tähdenmuotoisia. Sen kukkien väri vaihtelee vaaleanpunertavasta purppuraan ja violettiin. Hedelmä on kota.

## Levinneisyys
Syyssinililja suosii humuspitoisia kuivia kasvupaikkoja, kuten kuivia ruohikoita, hiekkaisia rantoja, kivikoita ja kallioita. Syyssinililjaa kasvaa luonnonvaraisena Britanniassa, Länsi-Euroopassa, Välimerellä Turkkiin ja Ukrainaan asti merien läheisillä alueilla.

## Kuvia

Scilla autumnalis0.jpg
Scilla autumnalis.jpg
Scilla autmnalis.jpg
Scilla autumnalis Anafi.JPG
Scilla autumnalis capsules 2.JPG
Scilla autumnalis capsules 1.JPG


## Lähteet

## Aiheesta muualla

*
La Chaise-Dieu

**La Chaise-Dieu** on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee noin 35 kilometriä Briouden kaupungista itään.

Kylä on kasvanut 1300-luvulta peräisin olevan luostarin ympärille. Goottilaistyyliseen Saint-Robertin luostarikirkkoon on haudattu paavi Klemens VI. Luostarikirkossa on järjestetty kesäisin vuodesta 1966 lähtien klassisen musiikin festivaali *Festival de musique de La Chaise-Dieu*. Festivaalin perusti unkarilaissyntyinen pianisti György Cziffra.


Tiedosto:La-Chaise-Dieu_JPG0_(6).JPG|Saint-Robertin luostarikirkko
Tiedosto:Gisant_Pape_Clément_VI.jpg|Paavi Klemens VI:n hauta


## Lähteet

## Aiheesta muualla
Kleftit

**Kleftit** (myös *palikaarit*;  , *kléftis*, monikossa κλέφτες, *kléftes*) on Pohjois-Kreikan vuoristoasukkaista käytetty nimitys, joka on syntynyt vuosina 1453–1821 alueen ollessa turkkilaismiehityksessä eli osana Osmanien valtakuntaa. 

Samasta kantasanasta on muodostunut myös verbi κλέπτειν (*kléptein*), varastaa, josta on johdettu sana kleptomania. Ruokasanastossa *klephtiko* tai *[[kleftiko]]* () tarkoittaa lammasruokaa kleftien tapaan eli välttämällä savun muodostumista jotta lammasvaras ei paljastuisi. Musiikissa klefti-sanaa käytetään tietyn kansanlaulutyylin nimenä. Tšekkiläisen säveltäjän Antonín Dvořákin laulusarjassa *Drei neugriechische Gedichte für eine Singstimme und Klavier* op. 50 (1878) ensimmäinen laulu kertoo Koljas-nimisen kleftin tekemästä maaherra Ali paššan murhasta.

## Lähteet
Dumnonia

**Dumnonia** oli Britannian roomalaisajan jälkeinen brittiläinen kuningaskunta nykyisten Cornwallin, Devonin ja Somersetin alueella. Kuningaskunnan historiasta tiedetään suhteellisen vähän. Se menetti varhaiskeskiajalta lähtien alueitaan laajenevalle Wessexille, johon se liitettiin kokonaan vuonna 814.

## Nimi ja maantiede
Dumnonia sai nimensä Britanniaa jo ennen alueen roomalaisvalloitusta asuttaneesta *[[Dumnonit|dumnonii]]*-nimisestä heimosta. Nimi esiintyy joissain lähteissä myös muodossa *damnonii* ja se on johdettu kelttiläisestä juuresta *dumno*, joka esiintyy muinaisiirissä muodossa *domon* ja kymrissä *dwdn*. Sana tarkoittaa syvää ja maailmaa. Dumnonia käsitti nykyisen Cornwallin ja Devonin alueet, sekä osia Somersetistä. Dumnonialla ei ollut varsinaista pääkaupunkia, vaan valtakeskus siirtyi paikasta toiseen. Joitakin tällaisina paikkoina pidettyjä kohteita ovat esimerkiksi Tintagel (mahd. *Durocornovium*) ja Exeter (*Isca Dumnoniorum*).

## Historia
Dumnonian historia tunnetaan monien muiden roomalaiskauden jälkeisten brittiläisten kuningaskuntien historian tapaan huonosti. Kuningaskunta muodostui mahdollisesti melko nopeasti Rooman vallan romahdettua, sillä roomalaisvalta oli ollut alueella aina suhteellisen heikkoa. Alueelta puuttuivat esimerkiksi suuret asutuskeskukset, jotka olivat muualla Britanniassa roomalaisvallan keskuksia. Arkeologian perusteella roomalaisvaikutuksen voidaan katsoa jopa voimistuneen heidän Britanniasta lähdön jälkeen. Ajalta on säilynyt esimerkiksi joitakin latinaksi tehtyjä kirjoituksia ja amforoja samalla, kun kristilliset hautaustavat yleistyivät. Tapojen leviäminen on osoitus kauppayhteyksistä Galliaan ja aina Välimeren seudulle saakka.

Historitsija Gildas mainitsi teoksessaan *[[De Excidio Britanniae]]* Dumnonian (teoksessa muodossa *Damnonia*) kuninkaan nimeltä Konstantinus. Walesilaisissa keskiaikaisissa lähteissä mainitaan myös Dumnonian kuningasluetteloja 400-luvulta 800-luvulle. Britanniasta saapuneet kelttiläiset siirtolaiset asettuivat nykyisen Ranskan Bretagneen, jonne muodostui Domnonian kuningaskunta. Domnonian siirtolaiset saapuivat mahdollisesti pääasiassa Dumnoniasta ja joskus on myös esitetty, että molemmat edustivat aikanaan yhtä samaa kuningaskuntaa. Kuningasluettelojen perusteella molemmilla alueilla oli esimerkiksi saman nimisiä kuninkaita. Teoriasta ei ole kuitenkaan yksimielisyyttä. 

Itse Dumnonia alkoi varhaiskeskiajalla menettää alueitaan Wessexin kuningaskunnalle. Sherbornen piispa Aldhelm kirjoitti vuoden 705 paikkeilla kirjeen Dumnonian Geraint-nimiselle kuninkaalle, jonka Wessexin kuningas Ine voitti taistelussa vuoden 710 paikkeilla. Lopulta vuonna 814 Wessexin kuningas Egbert liitti koko Dumnonian omaan valtakuntaansa.

## Lähteet
György Cziffra

**György Cziffra** (5. marraskuuta 1921 Budapest, Unkari – 5. tammikuuta 1994 Morsang-sur-Orge, Ranska) oli unkarilainen pianisti.

Hän tuli tunnetuksi kaikkialla Euroopassa muutettuaan Pariisiin vuonna 1956. Cziffra oli erikoistunut romanttiseen musiikkiin, jota hän soitti hyvin persoonallisesti.

Cziffra perusti vuonna 1966 klassisen musiikin festivaalin *Festival de musique de La Chaise-Dieu*. Festivaali järjestetään vuosittain La Chaise-Dieussa olevassa Saint-Robertin luostarikirkossa.

## Lähteet
Rod Argent

**Rodney Terence ”Rod” Argent** (s. 14. kesäkuuta 1945 St Albans, Hertfordshire, Englanti, Yhdistynyt kuningaskunta) on brittiläinen muusikko, laulaja, lauluntekijä, säveltäjä ja tuottaja. Argent tuli tunnetuksi rockyhtyeen The Zombiesin perustajana ja kosketinsoittajana. The Zombiesin hajottua hän perusti yhtyeen Argent. Rod Argent valittiin The Zombiesin jäsenenä Rock and Roll Hall of Fameen maaliskuussa 2019.

## Diskografia
### Sooloalbumit
* *Moving Home* (1978)
* *Red House* (1988)
* *Classically Speaking* (1998)

### Yhteistuotantona tehdyt
* *Ghosts* (1981) (Barbara Thompsonin kanssa)
* *Metro* (1983) (John Dankworthin kanssa)
* *Second Sight* (1984) (Robert Howesin kanssa)

## Lähteet

## Aiheesta muualla
Luettelo Tukholman julkisista taideteoksista ja muistomerkeistä

**Luettelo Tukholman julkisista taideteoksista ja muistomerkeistä** sisältää Tukholman kaupungissa olevat pysyvät patsaat ja muistomerkit

Luettelossa on pysyvästi julkisilla paikoilla olevia taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa ruotsinkielisen nimen mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen tai paljastuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).

## Djurgården ja Norrda Djurgården
### Prins Eugenin Waldemarsudden puisto

### Eteläinen Djurgården

### Pohjoinen Djurgärden

## Riddarholmen ja Vanhakaupunki

## Södermalm

## Stadshusparken
 

## Kungsholmen

## Östermalm

## Läntiset lähiöt

## Lounaiset lähiöt

## Eteläiset lähiöt

## Lähteet
Irma Nyfors

**Irma Nyfors** on suomalainen elokuvaohjaaja. Hän työskentelee siviilityöntekijänä Suomen puolustusvoimilla, ja on tuottanut vuosien saatossa useita kymmeniä lyhytelokuvia puolustusvoimien erilaisiin elokuvatarpeisiin.

Nyfors aloitti työskentelyn puolustusvoimien elokuvatuotantojen parissa vuonna 1976. Hänen ensimmäinen ohjaustyönsä oli 20-minuuttinen koulutuslyhytelokuva *Taistelukenttä* vuonna 1998.

## Lähteet
Lamothe (Haute-Loire)

**Lamothe** on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee Briouden kaupungin vieressä, vastapäätä toisella puolella Allierjokea.

Kunnan nähtävyyksiä on linna *Château de Lamothe*. Se rakennettiin pääosin 1600- ja 1700-luvuilla keskiaikaisen 1300-luvun linnoituksen jäänteille. Ranskan vallankumoukseen asti linna kuului Dauphiné d'Auvergnen historialliseen alueeseen, Polignacin aatelissuvulle, sekä Montboissier-Montfort-Canillacin- ja Barentin-suvuille. Tämän jälkeen linna tuli kunnan omistukseen ja se muutti linnan kouluksi.

## Lähteet

## Aiheesta muualla
Puutarhakadun liiketalo

**Puutarhakadun liiketalo** (viralliselta nimeltään *Kiint.oy Tampereen keskus*) on arkkitehtipari Heikki ja Kaija Sirenin suunnittelema kuusikerroksinen rakennus, joka sijaitsee Tampereella osoitteessa Puutarhakatu 21 ja Näsilinnankatu 22. Talo on valmistunut vuonna 1968, ja siinä on liike-, toimisto- ja asuintiloja. Se on eräs Tampereen keskustan moderneista arvorakennuksista.

Puutarhakadun liiketalossa näkyy useita 1960-luvun arkkitehtuurille tyypillisiä piirteitä. Sellaisia ovat etenkin talon pelkistetty, suorakulmainen muotoilu ja nauhamaiset ikkunat. Aikakaudelle ominaista on myös se, että talo muodostaa kontrastin suhteessa vanhaan rakennuskantaan. Julkisivussa on käytetty klinkkeriä, jonka yllättävä, tumma väri saa rakennuksen erottumaan selvästi ympäristöstään. Toisaalta Sirenien moderni liiketalo myös hieman mukailee viereistä jugendtaloa. Kaksi alinta kerrosta on vedetty sisään niin, että sisäänveto noudattaa samaa linjaa jugendtalon graniittisen jalustan kanssa.

Liiketalossa on toiminut muun muassa useita yökerhoja.

## Lähteet
Kämppäkankaan jätinkirkko

**Kämppäkankaan jätinkirkko** on Keski-Pohjanmaalla Kokkolan Kälviällä sijaitseva  jätinkirkko.

## Sijainti
Jätinkirkko sijaitsee Kokkolassa entisen Kälviän kuntarajan tuntumassa. Sinne pääsee ajamalla Käviän kirkolta 5,2 kilometriä seututietä 757 Kleemolaan asti, josta käännytään ennen Myllykangasta oikealle metsäautotielle. Metsätietä ajetaan 4,6 kilometriä etelään ja lounaaseen, ylittäen matkalla yksi risteys, ja kääntymällä seuraavasta risteyksestä vasemmalle eli koilliseen. Tätä tietä ajetaan vielä 1,4 kilometriä ja ollaan perillä. Jätinkirkko sijaitsee heti tien vasemmalla puolella ja asuinpaikka 200 metriä etellän mäellä.

## Jätinkirkko
Jätinkirkko sijaitsee moreenimäen päällä. Se on rakennettu vierittämällä kaikki kivet sen sisäpihalta 1–2 metriä leveäksi valliksi. Vallissa on sekä alkuperäisiä suuria kiviä että sinne jälkeenpäin kasattuja pienempiä kiviä. Sisäpihan mitat ovat 9,5 × 5,5 metriä.

Asuinpaikan rakenteita on kuvattu tavalla, että sielläkin olisi jätinkirkko. Sitä ei raportissa kuitenkaan mainita nimellä.

## Ympäristö
Jätinkirkosta etelään 350 metriä sijaitsee asuinpaikka, venevalkama ja muita jäänteitä. Niitä on tutkittu vuonna 2005 pienimuotoisilla kaivauksilla.

## Tutkimuksia
Vesa Laulumaa on tarkastanut kohteen vuonna 1995, mutta ei suorittanut paikalla kaivauksia.

## Historiaa
Jätinkirkon, sekä viereisen asuinpaikan, on ilmoittanut Museovirastolle vuonna 1991 sen löytäjä Antti Saari Ullavalta.

## Lähteet
### Viitteet
Care of Cell 44

**Care of Cell 44** on englantilaisen rockyhtyeen The Zombiesin single, joka esiintyy yhtyeen vuoden 1968 albumilla *[[Odessey and Oracle]]*. Sen kirjoitti yhtyeen kosketinsoittaja Rod Argent. Kappale kertoo miehestä, joka kirjoittaa vankilassa olevalle tyttöystävälleen. 

## Lähteet
H. Berthold

**H. Berthold AG** oli perinteikäs saksalainen kirjasinvalimo ja latomakoneiden valmistaja. Hermann Berthold perusti sen Berliinissä vuonna 1858. Vuoteen 1918 mennessä yrityksestä oli tullut maailman suurin alallaan, ja sillä oli haarakonttorit Stuttgartissa, Pietarissa, Leipzigissa, Riiassa, Budapestissa ja Wienissä. Toisen maailmansodan jälkeen Bertholdin kirjasinvalimo ryhtyi aktiivisesti kehittämään painomenetelmiä. Berthold julkaisi ensimmäisen valoladontakoneensa Diatypen 1950-luvulla, ja 1960-luvulla yritys esitteli Diatronicin, näppäimistöllä ohjattavan valolatomakoneen.

Latomakoneidensa rinnalla Berthold kehitti lukuisia korkealaatuisia kirjaintyyppejä, joista tunnetuin on 1896 julkaistu Akzidenz-Grotesk, nykyisten sans-serif-kirjaintyyppien esikuva.

Bertholdin kirjasinvalimo loi laajan kirjaintyyppien kokoelman (Berthold Exklusiv Collection), jonka kirjaintyypit olivat kokeneiden kirjainmuotoilijoiden laatimia. Günter Gerhard Lange toimi Bertholdin taiteellisena johtajana 1961–1990 ja vastasi Bertholdin kirjaintyyppien laatuvaatimuksista. Vuonna 1991 Bernd Möllenstädt seurasi Langea taiteellisena johtajana, ja hänen johdollaan Berthold Exklusiv -kokoelma siirrettiin digitaaliseen muotoon. Berthold lisensoi yli 300 suosituinta kirjaintyyppiään Adobelle, jotta ne voitaisiin julkaista osana Adobe Type Library -kokoelmaa. Berthold kuitenkin joutui talousvaikeuksiin ja teki konkurssin vuonna 1993.

Vuonna 1997 Berthold Types Limited -niminen chicagolainen yritys osti Berthold Exklusiv -kokoelman kirjaintyyppien kaikki oikeudet. Lange siirtyi Berthold Typesin palvelukseen vuonna 2000 ja valvoi uusien kirjaintyyppien suunnittelua. Lange toimi yhtiön taiteellisena neuvonantajana kuolemaansa saakka vuonna 2008. 

## Bertholdin kirjaintyyppejä
* Akzidenz-Grotesk
* Arena
* Berliner Grotesk
* Berthold Baskerville
* Berthold Block
* Berthold Bodoni Antiqua
* Berthold Bodoni Old Face
* Berthold Caslon Book
* Berthold Garamond
* Berthold Walbaum Book
* Boulevard
* Catull
* Champion
* City
* Colossalis
* Concorde
* Formata
* Futura Pro
* Herold
* Imago
* Laudatio
* Lo-Type
* Normande
* Post-Antiqua
* Solemnis

## Lähteet
Soukanpohjan kartano

**Soukanpohjan kartano** sijaitsee Espoon Espoonlahdessa Soukanpohjan laaksossa Soukan pohjoisrajan tuntumassa. Alue on osa Espoonlahden urheilupuistoa. Soukanpohjan kartano on Etelä-Espoon ainoa yhtenäisenä rakennusryhmänä säilynyt kartano.  

Ensimmäiset kirjalliset lähteet alueelta ovat vuodelta 1540, jolloin laaksossa oli kaksi taloa. Vuoden 1698 kartan mukaan Soukan kylä oli samalla paikalla kuin Soukanpohjan kartano. Soukanpohjan entinen päärakennus oli rakennettu 1830-luvulla. Päärakennusta laajennettiin kolmikerroksisella ristikeskuksella vuonna 1904. Entinen päärakennus tuhoutui tulipalossa vuonna 2010. Nykyinen päärakennus on rakennettu vuonna 2021. Uuden päärakennuksen on suunnitellut arkkitehti Juha Paananen. 

Kartanon pihapiirissä on aiempaa päärakennusta vanhempi siipirakennus (entinen muonamiesasunto), arkkitehti Gunnar Wahlroosin 1920-luvulla suunnittelemat liiterirakennukset sekä arkkitehti Kirmo Mikkolan suunnittelema sauna- ja autotallirakennus. Kartanon puistossa on suuria hopeapoppeleita, joista paksuin on ympäryysmitaltaan 509 cm (130 cm:n korkeudelta mitattuna).  Kartanon entiset maatalousrakennukset (navetta, sikala ja riihi) ovat olleet vuodesta 1974 Espoonlahden ratsastuskoulun käytössä  .

## Lähteet
Begin Here

**Begin Here** on brittiläisen rockyhtye The Zombiesin esikoisalbumi. Albumin julkaisi alun perin Decca Records -levy-yhtiö huhtikuussa 1965.

## Kappaleet

## Arvostelut
*AllMusic: 

## Lähteet
Le Mansin 24 tunnin ajo 1955

**[[Le Mansin 24 tunnin ajo]] 1955** oli kestävyysajokilpailu, joka ajettiin 11.–12. kesäkuuta 1955 Circuit de la Sarthen radalla. Kilpailun voittivat Jaguarilla ajaneet Mike Hawthorn ja Ivor Bueb.

Kilpailu on surullisen kuuluisa 34. kierroksella sattuneesta onnettomuudesta, joka vaati Pierre Leveghin sekä 83 katsojan hengen ja on moottoriurheilun historian pahin onnettomuus.

## Tulokset

### Keskeytykset

### Eivät aloittaneet

## Lähteet
Low-Life

**Low-Life** on brittiläisen New Order -yhtyeen vuonna 1985 julkaistu kolmas albumi.

## Kappaleet
**A-puoli**
#
#
#
#
**B-puoli**
#
#
#
#
### 2008 Collector's Edition bonus
#
#
#
#
#
#
#
#
Ruppovaaran kansakoulu

**Ruppovaaran kansakoulu**, sittemmin Ruppovaaran koulu, aloitti toimintansa Kiteen pitäjässä 1945 aluksi vuokrahuoneistossa kolmessa eri paikassa eli Iida Kerannon, Hilda Jumppasen ja Eino Halttusen pirteissä. Kyläläiset olivat aloittaneet koulupiirin perustamishankkeen 1937–1938 tienoilla, mutta kunta vastusti ajatusta ja sota keskeytti suunnittelun. Koulupiiri saatiin perustettua 1945 ja voitiin aloittaa opetus aluksi kahden, myöhemmin kolmen opettajan voimin.

Oma uusi koulurakennus oli hyvin tarpeellinen ja sellaisen rakentaminen aloitettiin 1949. Rakennussuunnitelmat laati arkkitehtitoimisto Lappi-Seppälä–Martas ja talon rakensi Rase Oy Tampereelta. Kaksikerroksisen tiilirakennuksen tilavuudeksi tuli 3&nbsp;500&nbsp;m3. Siinä oli kolme luokkahuonetta, yhdistetty veisto- ja voimistelusali, koulukeittola, kanslia, asunnot kolmelle opettajalle ja vahtimestarille sekä kellarissa sauna, pesutupa ja keskuslämmitysuunit. Koulutalossa oli myös vesijohdot ja seiniin valmiiksi asennetut sähköjohdot kaiuttimia varten. Rakennuksen kokonaishinnaksi tuli noin 14 miljoonaa markkaa, josta 70 % saatiin valtiolta lainana ja avustuksena.

Voimistelusalin ja viereisen luokan välinen seinä oli mahdollista nostaa ylös, jolloin muodostui avara juhlasali. Se oli rakennuksen vihkiäisissä 20. elokuuta 1950 tupaten täynnä väkeä. Paikalla olivat myös koulun opettajat Tauno Nikkonen, Siiri Salomaa ja alakoulun opettaja Elisabet Saikkonen. Heidän oppilaidensa määrä vaihteli vuodesta toiseen 70–90 välillä. Ruppovaaran ja Kunonniemen lapset saivat hienon koulun.

Ruppovaaran koulu lakkautettiin ja oppilaat siirtyivät Arppen yhtenäiskouluun syksyllä 2010.

## Lähteet

## Aiheesta muualla
* Ruppovaaran koulun historia
Love Me Two Times

**Love Me Two Times** on yhdysvaltalaisen rockyhtyeen The Doorsin single yhtyeen vuoden 1967 albumilta *[[Strange Days]]*. Sen teki yhtyeen kitaristi Robby Krieger sen jälkeen, kun The Doorsin kosketinsoittaja Ray Manzarek oli kehottanut yhtyeen jäseniä menemään kotiinsa ja tekemään kappaleita. ”Love Me Two Times” on siinä mielessä harvinainen The Doorsin kappale, ettei yhtyeen päälaulaja Jim Morrison ottanut osaa sen sanoitusten tekoon. 

## Lähteet
Sojuz MS-13

**Sojuz MS-13** () on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 20. heinäkuuta 2019 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 60:n miehistöön.

## Miehistö
* Aleksandr Skvortsov, Venäjän avaruusjärjestö, päällikkö
* Luca Parmitano, ESA
* Andrew Morgan, NASA

### Varamiehistö
* Sergei Ryžikov, Venäjän avaruusjärjestö, päällikkö
* Thomas Marshburn, NASA
* Soichi Noguchi, JAXA

## Lähteet
When the Music’s Over

**When the Music’s Over** on yhdysvaltalaisen rockyhtyeen The Doorsin kappale yhtyeen vuoden 1967 albumilta *[[Strange Days]]*. Kappaleen lause ”I want to hear the scream of the butterfly” on viittaus vuoden 1965 elokuvaan *[[Scream of the Butterfly]]*. 

## Lähteet
Movement (New Orderin albumi)

**Movement** on brittiläisen New Order -yhtyeen vuonna 1981 julkaistu debyyttialbumi.

## Kappaleet
#
#
#
#
#
#
#
#

### 2008 Collector's Edition bonuslevy
#
#
#
#
#
#
#
#
#
#
Suontaan miekka

**Suontaan miekka** on vuonna 1968 Tyrvännön Vesitorninmäeltä löytynyt miekka. Se ajoittuu 1000-luvulle.

Miekan terässä on säiläkirjoituksena tekstit *+NMIN+* ja *+NIOIN+,* jotka voivat olla muunnoksia tekstistä "Jumalan nimeen". Sen kahvanosat ovat ontoksi valettua pronssia.

Alun perin miekka liitettiin alueelta kaivettuun ruumishautaan, mutta miekka löytyi kuitenkin haudan täytemaasta. Kyseisestä vainajan haudasta löytyi myös toinen miekka, jossa ei ollut kahvaa. Hautaa epäiltiin pikään naisen haudaksi, mutta geenitutkimuksessa vainaja on osoittautunut mieheksi, jolla on ollut Klinefelterin oireyhtymäksi kutsuttu sukupuolikromosomipoikkeavuus.

Miekka edustaa Oakeshottin typologian mukaista tyypin X yhden käden miekkaa. Siinä on leveä veriura ja siinä on ollut pyöreähkö kärki. Alkuperäinen miekka on Kansallismuseon kokoelmissa.

## Lähteet
Get Ready

**Get Ready** on brittiläisen New Order -yhtyeen vuonna 2001 julkaistu seitsemäs albumi.
## Kappaleet
#
#
#
#
#
#
#
#
#
#
#

## Lähteet

## Arvostelut
* Soundi:
Mitä tapahtuu todella?

**Mitä tapahtuu todella?** on Pentti Saarikosken viides runokokoelma vuodelta 1962 ja samalla Saarikosken läpimurtoteos. Teoksen merkitys syntyajankohtanaan on arvioitu suureksi: moniaineksisen ja marxistis-leninistisesti asennoituneen runokokoelman on katsottu merkinneen irrottautumista modernismista paitsi Saarikoskelle itselleen myös suomalaiselle runoudelle laajemmin.

Saarikoski on ottanut teokseen vaikutteita amerikkalaisesta nuorisorunoudesta. Modernistiselle runoudelle ominaisen hiottuuden sijaan *Mitä tapahtuu todella?* sisältää muun muassa arkipuheen omaista kielenkäyttöä. Avantgardistisuudellaan Saarikosken on katsottu halunneen ilmentää maailmantilan sekavuutta ja jäsentymättömyyttä, jonka kuvaukseen modernistinen runoilmaisu ei enää riittänyt. Myöhemmin teokseen on katsottu tallentuneen jotain tuolloisesta kiristyneestä maailmanpoliittisesta tilanteesta, ydinsodan uhasta ja nuorison politisoitumisesta, jonka eturintamassa Saarikoski itse oli.

Kirsi Kunnas kirjoittaa *Mitä tapahtuu todella* -teoksesta aikalaisarviossaan: *”Saarikoski löytää loistavia näkykuvioita kuten ’minä olen pelkkää pimeyttä niinkuin enkeli joka lentää omaa valoaan nopeammin’. Toisinaan runot säteilevät liian monia mielikuvia ja aina ei annettu vihje toimi. (--) Loppupuolen runopamfletit (useimmat) välittävät kuvan puolivillaisesta tekosivistyneestä maailmastamme, joka tarjoaa ikävystymistä atomisuojissa.”*

*Mitä tapahtuu todella?* voitti Valtion kirjallisuuspalkinnon vuonna 1963.

Kirjan alkuperäisen kansikuvan on suunnitellut Markku Reunanen.

## Katso myös

* Luettelo Kirjojen Suomi -projektin kirjoista

## Lähteet
Sun kanssas kahden

**Sun kanssas kahden** on Jukka Kuoppamäen vuonna 2018 julkaistu albumi.

## Kappaleet
# 
# 
# 
# 
# 
# 
# 
# 
# 
# 

## Lähteet
Heinrich Johann Nepomuk von Crantz

**Heinrich Johann Nepomuk von Crantz** (25. marraskuuta 1722 Roodt, Luxemburg – 18. tammikuuta 1797 Zeiring, Itävalta) oli itävaltalainen lääkäri ja kasvitieteilijä.

Crantz valmistui tohtoriksi Wienin yliopistosta vuonna 1750. Hän oli erikoistunut synnytysoppiin, johon opiskellessaan hän teki opintomatkoja Lontooseen ja Pariisiin.

Palattuaan Wieniin opintomatkoiltaan hän ryhtyi opettamaan Sankt Marx sairaalassa. Hän teki parannuksia synnytysopin koulutukseen sekä uudisti kätilöiden koulutuksen. Vuoden 1756 jälkeen hän opetti siellä fysiologiaa ja farmakologiaa vuoteen 1774 asti.

Hän oli myös kasvitieteilijä ja kirjoitti useita kasvitiedettä ja lääketiedettä käsitteleviä teoksia. Hänestä käytetään tieteellisen nimen perään liitettävää auktorilyhennettä Crantz.

## Lähteet

## Aiheesta muualla
*
Biju Patnaik

**Biju Patnaik** (5. maaliskuuta 1916 – 17. huhtikuuta 1997) oli intialainen lentäjä ja poliitikko, joka toimi Odishan osavaltion pääministerinä kahdesti ja ministerinä 1970-luvun lopulla. Toisessa maailmansodassa Patnaik toimi lentäjänä ja avusti brittien evakuointitoimenpiteitä Burmassa sekä toimitti tarvikkeita kiinalaisille, jotka taistelivat Japania vastaan.

Vuonna 1948 Patnaik sai pääministeri Jawaharlal Nehrulta tehtävän lentää Indonesiaan pelastamaan kaksi Hollannin siirtomaavaltaa vastaan kapinoivaa indonesialaisjohtajaa ja toimittamaan heidät New Delhissä järjestettävään kokoukseen. Pelastettujen joukossa oli muun muassa Indonesian ensimmäinen pääministeri Sutan Sjahrir. Indonesian julistauduttua itsenäiseksi presidentti Sukarno julisti Patnaikin kunniakansalaiseksi ja antoi tämän nimetä tyttärensä.

Vuonna 1995 Indonesian hallitus palkitsi hänet Bintang Jasa -mitalilla.

## Yksityiselämä
Patnaik avioitui Gyan Sethin kanssa, jonka kanssa hän sai kaksi poikaa ja tyttären. Toisesta pojasta tuli Odishan pitkäaikainen pääministeri Naveen Patnaik ja tyttärestä kirjailija Gita Mehta.

## Jälkimaine
Patnaikin mukaan on nimetty yliopisto, lentokenttä ja useita Odishan osavaltiohallituksen ohjelmia. Vuonna 2016 Naveen Patnaikin osavaltiohallitus päätti, että Odishan koululaisten opetusohjelmaan on sisällytettävä Biju Patnaikin elämäntarina. 

Bijun poika Naveen Patnaik nimesi puolueensa Biju Janata Dalin isänsä mukaan. Kyseinen puolue on yrittänyt saada Intian valtion korkea-arvoisinta palkintoa Bharat Ratnaa Bijulle siinä onnistumatta.

## Lähteet

## Aiheesta muualla
Lamothe

*Lamothe* voi tarkoittaa seuraavia:

##### Henkilö
* Laurent Lamothe (s. 1972), haitilainen poliitikko ja entinen pääministeri
* Ludovic Lamothe (1882-1953), haitilainen pianisti ja säveltäjä
* Marc Lamothe (s. 1974), kanadalainen jääkiekkomaalivahti

##### Maantiede
* Lamothe, kunta Ranskassa Haute-Loiren alueella
* Lamothe, kunta Ranskassa Uuden-Akvitanian alueella
* Bromont-Lamothe, kunta Ranskassa Auvergnen alueella
Stylefellow

**Stylefellow** on maaliskuussa 2013 perustettu lifestyle-verkkolehti, joka on keskittynyt rannekelloihin, koruihin, miesten ja naisten pukeutumiseen, sekä asumiseen. Verkkolehden nimi oli Tyyliniekka. Se julkaisee verkkolehtiartikkeleiden lisäksi podcasteja ja Youtube-videoita.

## Aiheesta muualla

* Stylefellow-verkkolehti
* Stylefellow Podcast
Leo Ahlstedt

**Karl Leo Ahlstedt** (30. toukokuuta 1929 Helsinki – 11. joulukuuta 2002 Vantaa) oli suomalainen kauppatieteen tohtori, joka toimi muun muassa Turun kauppakorkeakoulun liiketaloustieteen apulaisprofessorina 1987–1992.

Hän väitteli Helsingin kauppakorkeakoulussa vuonna 1978. Hänen suomenkielisen väitöskirjansa oli otsikoitu *Erikoistuminen ja liikkuvuus liikkeenjohtajan urakehitystekijöinä*. Häntä on luonnehdittu modernin johtajakoulutuksen uranuurtajaksi Suomessa.

## Julkaisuja
* Ahlstedt, Leo – Jahnukainen, I.: *Yritysorganisaatio yhteistoiminnan ohjausjärjestelmänä*. 1971.
* Ahlstedt, Leo – Jahnukainen, I. – Vartola, J.: *Organisaatio ohjausjärjestelmänä julkisessa hallinnossa*. 1974.
* Ahlstedt, Leo: *Liikkuvuus ja erikoistuminen liikkeenjohtajan urakehitystekijöinä*. Diss. 1978.

## Lähteet
Suosituimmuusehto

**Suosituimmuusehto** (, MFN) on ulkomaankaupassa kahden tai useamman maan kesken solmittu sopimus. Jos yksi sopijoista myöntää jonkin kauppaedun (esimerkiksi tullien alennuksen) jollekin kolmannelle maalle, sen on annettava sama etu myös sopimuksen osapuolille.

Suomen oli 1950-luvun loppupuolella neuvoteltava vapaakaupasta Länsi-Euroopan maiden kanssa, jotta Ruotsi ei saisi kaupalleen etua siitä, että sen vientituotteissa olisi vähemmän tulleja ja maksuja kuin Suomella. Pääministeri V. J. Sukselainen ilmoitti syksyllä 1959 Suomen halusta liittyä syntymässä olevan kauppaliitto EFTAn jäseneksi. Toisaalta Suomi oli solminut Neuvostoliiton kanssa suosituimmuussopimuksen. Kun EFTAn kanssa päästiin sopimukseen (niin sanottu FINEFTA vuonna 1961), sai myös Neuvostoliitto Suomen-kaupalleen samanlaiset vapaakauppaedut.

## Lähteet
Anner Bylsma

**Anner Bylsma** (17. helmikuuta 1934 Haag – 25. heinäkuuta 2019 Amsterdam) oli alankomaalainen sellisti. Hän opiskeli Haagin kuninkaallisessa konservatoriossa Carel van Leeuwen Boomkampin johdolla ja sai vuonna 1959 ensipalkinnon Pablo Casals -sellokilpailussa. Vuosina 1962–68 hän toimi Concertgebouw-orkesterin ensimmäisenä sellistinä.

Bylsman kanssa tekivät yhteistyötä kamarimusiikin parissa muiden muassa periodihuilisti Frans Brueggen, cembalisti Gustav Leonhardt sekä kosketinsoittajat Malcolm Bilson ja Jos van Immerseel. Bylsma oli mukana perustamassa jousikamarikokoonpanoa L'Archibudelli. Siinä toimivat myös hänen kolmas vaimonsa, viulisti Vera Beths, ja hänen läheinen ystävänsä, alttoviulisti Jürgen Kussmaul.

Bylsma teki uran myös tutkijana, pedagogina ja musiikkikirjailijana. Hänen teoksensa *Bach – The Fencing Master* käsittelee Johann Sebastian Bachin kolmea ensimmäistä sellosarjaa. Bylsa käytti instrumentteinaan Gofriller-selloa vuodelta 1695 ja Pressenda-selloa vuodelta 1865; lisäksi hänellä oli *violoncello piccolo*, jolla hän levyttikin Bachia. Sellisti levytti lisäksi muiden muassa Antonio Vivaldin ja Paul Hindemithin teoksia. Hän voitti levytysurallaan Diapason d'Orin ja muita palkintoja.

Bylsma oli alkuperäiseltä, hollantilaiselta sukunimeltään Bijlsma, mutta Yhdysvaltain markkinoita ajatellen hän omaksui helpommin äännettävän Bylsma-kirjoitusasun sukunimestään. Hänen tyttärensä Carine Bijlsma on dokumenttielokuvien tekijä ja valokuvaaja.

## Lähteet
ZIL-130

**ZIL-130** on neuvostoliittolaisen ZiL-autotehtaan vuodesta 1964 valmistama kuorma-auto, jota tehtiin Venäjällä aina vuoteen 2014 saakka. 50 vuotta tuotannossa pysynyttä mallia pidetään yhtenä menestyneimmistä ja luotettavimmista Neuvostoliiton autoteollisuuden tuotteista.

ZIL-130 oli tarkoitettu ZIL-150:n seuraajaksi. Sen sarjatuotanto käynnistyi pari vuotta myöhässä vuonna 1964, ja vuonna 1966 se sai sisarmallikseen järeän kolmiakselisen ZIL-131-maastokuorma-auton.

Länsiyhteistyössä tehtyä autoa toi Konela 1960-luvulla Suomeenkin. Tuolloinen malli oli saatavilla joko Perkinsin hieman alle tai Leylandin hieman yli kuuden litran dieselmoottorilla. Kuormatilaltaan auto oli 4–4,5 kuutiometriä ja kantavuudeltaan 6&nbsp;580–10&nbsp;930 kilogrammaa. Autoissa oli tuolloin harvinainen ohjaustehostin, paineilmajarrut, puolielliptiset lehtijouset ja takana apujouset.

## Lähteet

## Aiheesta muualla
Rajnath Singh

**Rajnath Singh** (s. 10. heinäkuuta 1951) on intialainen poliitikko, joka on toiminut maansa puolustusministerinä vuodesta 2019. Ennen nykyistä tehtäväänsä hän toimi sisäministerinä 2014-2019 ja Intian kansanpuolueen puheenjohtaja hän on ollut kahdesti. Parlamentin ylähuoneessa Singh on ollut kaksi kautta edustajana. Osavaltiotasolla Singh on toiminut Uttar Pradeshin koulutusministerinä 1991–1992 ja pääministerinä 2000–2002.

Singh oli tärkeä tukija Narendra Modille, kun tämä julistettiin pääministeriehdokkaaksi vuonna 2013. Modin ensimmäisen hallituksen sisäministerinä Singh oli merkittävässä roolissa poliittisten kriisien kuten Jammu ja Kashmirin väkivaltaisuuksien rauhoittamisessa. Politiikan lisäksi Singh on toiminut nationalistisen vapaaehtoisjärjestö Rashtriya Swayamsevak Sanghin pitkäaikaisena jäsenenä. Puolustusministerinä Singh on tehnyt yhteistyötä Ranskan kanssa saadakseen Intialle Rafale-hävittäjiä. Hän myös neuvotteli maiden välisestä puolustusyhteistyöstä presidentti Emmanuel Macronin kanssa. Kiinan ja Intian rajakahakoiden aikana vuonna 2020 hän neuvotteli Kiinan puolustusministeri Wei Fenghen kanssa tilanteen rauhoittamiseksi.

## Henkilökohtainen elämä
Singh on naimisissa, hänellä on kaksi poikaa ja yksi tytär. Hänen vanhin poikansa Pankaj Singh on myös poliitikko ja Uttar Pradeshin osavaltioparlamentin alahuoneen jäsen vuodesta 2017. Pankaj Singh on toiminut myös BJP:n Uttar Pradeshin yksikön pääsihteerinä.

## Lähteet

## Aiheesta muualla

* Intian parlamentin alahuoneen profiili
Florida State Prison

**Florida State Prison** (**FSP**) on Floridan rikosoikeusministeriön operoima osavaltionvankila, joka sijaitsee Bradfordin piirikunnassa. Vuonna 1961 avatussa laitoksessa on 1&nbsp;248 vankia (lokakuussa 2019, kaikki miehiä) ja 570 työntekijää. FSP:n vankilanjohtaja on Barry Reddish.

Osavaltion teloituskammio sijaitsee vankilassa. Pääasiallisena menetelmänä käytetään myrkkyruisketta, mutta sähkötuoli on pysynyt vaihtoehtona.

## Lähteet

## Aiheesta muualla
*FSP:n verkkosivusto
Sekou Camara

**Sekou Camara** (s. 20. heinäkuuta 1997 Conakry, Guinea) on guinealainen jalkapalloilija. Pelipaikaltaan hän on oikea laitalinkki. Camara edustaa Veikkausliigassa pelaavaa Helsingin Jalkapalloklubia lainasopimuksella.

Camaran varsinainen seura on albanialainen Besëlidhja Lezhë, josta hän siirtyi Helsingin Jalkapalloklubiin heinäkuussa 2019 lainasopimuksella. Aiemmin Camara on pelannut lainasopimuksella Albanian pääsarjaa Flamurtarissa ja Teuta Durrësissa.

## Lähteet
Siikaluoto

**Siikaluoto** () on Pietarsaaren uusin kaupunginosa. Kaupunginosa käsittää lähinnä Componentan entiset teollisuus- ja varastoalueet. Componenta luopui alueesta vuonna 2014, minkä jälkeen sinne on suunniteltu uutta kaupunginosaa.

Tällä hetkellä Siikaluodossa on tyhjien teollisuusrakennusten lisäksi kaksi kauppakeskusta sekä pienteollisuutta.

Vuonna 2019 aloitettiin ratapihan alikulun rakentaminen, joka yhdistää Siikaluodon ja ydinkeskustan. Alikulun uskotaan vauhdittavan Componentan alueen rakentumista. Alueelle on kaavailtu muun muassa asuntoja, työpaikkoja ja jalkapallostadionia. Alikulku avattiin liikenteelle lokakuun lopulla 2020.

## Lähteet
Keskusta (Pietarsaari)

**Keskusta** on yksi Pietarsaaren kaupunginosista. Tunnusomaista Pietarsaaren keskustalle ovat leveät kadut, kaupunginosia erottavat esplanadit, sekä vauraimpien tonttien eduspuutarhat kaupungin eteläosassa. Torin kupera topografia on museoviraston suojelema. Pietarsaaren tori on fyysisiltä mitoiltaan suunnilleen saman kokoinen kuin Tukholman Sergelin tori.

## Historia
Pietarsaaren ydinkeskusta sai nykyisen korttelijakonsa ja katujen suuntauksensa todennäköisesti ensimmäisessä asemakaavassaan vuonna 1653. Asemakaavan laatijana pidetään maanmittari Erik Niurénia.

Vuonna 2015 torin alueella suoritetuissa museoviraston arkeologisissa kaivauksissa löytyi esineitä ja rakennelmia 1650-luvulta vuoteen 1835. Kaivauksissa ilmeni, että nykyisen torin paikalla oli maatila 1600-luvun alkupuolella. Pietarsaaren tori rakennettiin vuoden 1835 tulipalon jälkeen. Tori laajennettiin ja  päällystettiin 1970-luvulla. Kivirakentaminen on ollut alueella massiivisempaa verrattuna muihin Pohjanlahden kaupunkeihin.

1900-luvun alussa keskusta laajeni länteen, kun Herrholminkadun länsipuoliset korttelit rakennettiin. 1910-luvun lopulla aloitettiin Kanavapuistikon ja kirkon välisten korttelien kunnostaminen, mutta kunnostustyöt tyrehtyivät 1920-luvun alun laskusuhdanteen vuoksi. Pietarinpuistikon itäpään tontit rakennettiin 1920-luvulla, ja 1930- ja 1940-luvuilla rakentaminen jatkui kanavan länsipuolella. 1950-luvun puolivälissä alkoi kerrostalojen tuotanto. Vuosien 1946 ja 1958 välillä keskustan asuinhuoneiden määrä kasvoi 1&nbsp;585:llä.

Torin alle avattiin vuoden 2016 lopulla Toriparkki, jonka koko on noin 7&nbsp;000 neliömetriä kahdessa tasossa. Paikkoja toriparkissa on hieman yli 200 autolle. Toriparkin yhteyteen rakennettiin kauppakeskus Jakob Center. Keväällä 2017 Elävät kaupunkikeskustat -yhdistyksen teettämän kaupunkikeskustojen elinvoimavertailun mukaan Pietarsaari oli ylivoimaisesti ykkönen. Vertailussa verrattiin 25 kaupungin keskustaa. Pietarsaaren keskustan elinvoimaluku oli 6&nbsp;146. Elinvoimalukua kasvattavat keskustassa lauantaisin avoinna olevat liikkeet ja ravintolat sekä alhainen tyhjien liiketilojen määrä.

Vuonna 2022 Elävät Kaupunkikeskustat ry palkitsi  Pietarsaaren keskustan valtakunnallisessa keskustakilpailussa.

## Lähteet
* Håkan Andersson, Guy Björklund, Sixten Ekstrand, Kai Hoffman: *Pietarsaaren historia osa V*. Pietarsaaren kaupunki, 2015

### Viitteet
West Felicianan piirikunta

**West Felicianan piirikunta** (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 15&nbsp;460 vuonna 2018 ja sen pinta-ala on 1&nbsp;103 neliökilometriä. Piirikunnan hallintokeskus St. Francisville on myös sen suurin kaupunki.

Louisiana State Penitentiary -vankila sijaitsee piirikunnassa.

## Väestö
Piirikunnan asukkaista 52,1 prosenttia on valkoisia, 44,9 prosenttia mustia ja 1,52 prosenttia latinalaisamerikkalaisia. 2,87 prosenttia puhuu muita kieliä kuin englantia. 99,1 prosenttia asukkaista on Yhdysvaltain kansalaisia. Piirikunnan väestön keski-ikä on 40,5 vuotta.

## Kuvia piirikunnasta

Tiedosto:Rosedown Plantation-268.JPG|Rosedownin plantaasi.
Tiedosto:AngolaLAPrison.jpg|Louisiana State Penitentiary.


## Lähteet

## Aiheesta muualla